Pavol Bilík

Pavol Bilík (* 17. november 1916, Makov – † 8. september 1944, Kežmarok) bol slovenský príslušník finančnej stráže, kapitán in memoriam, účastník SNP, protifašistický bojovník a aktívny lyžiar-bežec.http://www.makov.sk/index.php?option=com_content&view=category&layout=blog&id=30&Itemid=375

 Životopis  
Narodený 17. novembra 1916, v obci Makov. V rokoch 2. svetovej vojny člen finančnej stráže v Starom Smokovci. Aktívny lyžiar – bežec, získal mnoho víťazstiev a cien, počas Slovenského národného povstania pôsobil ako partizánska spojka. 7. septembra 1944 bol nemeckými vojakmi zajatý a uväznený gestapom na Kežmarskom hrade. Po vypočúvaní a mučení gestapom, ho 8. septembra 1944 na nádvorí hradu zastrelili. Pochovaný je na cintoríne v Novom Smokovci. V roku 1946 bol povýšený do hodnosti kapitána a inšpektora 1. triedy finančnej stráže a vyznamenaný Radom SNP 1. triedy, in memoriam. Jeho meno nesie Bilíkova chata na Hrebienku vo Vysokých Tatrách. Tabuľka s jeho menom je umiestnená v sektore G15, na Symbolickom cintoríne pri Popradskom plese. http://www.scribd.com/doc/24489909/Colnici-a-Finan%C4%8Dna-stra%C5%BE-SR-v-SNP-Colne-aktuality-5-6-2009-7-8-2009#scribd Je po ňom pomenovaná aj Bilíkova ulica v bratislavskej Dúbravke.

 Ocenenie 
 inšpektor I. triedy
 kapitán, in memoriam
 Rad Slovenského národného povstania I. stupňa, in memoriam

 Referencie 

 Literatúra 
 BILÍK, Pavol. In: Slovenský biografický slovník 1. A-D. Martin : Matica slovenská, 1986. s. 251-252.

 Iné projekty 

Kategória:Osobnosti SNP
Kategória:Osobnosti z Makova
Kategória:Popravení zastrelením